b'\n_START_ARTICLE_\nLex Lang\n_START_SECTION_\nUra\n_START_PARAGRAPH_\nLang on toiminut viihdealalla 1990-luvulta l\xc3\xa4htien esiintyen niin teatterissa, kuin televisiossa \xc3\xa4\xc3\xa4nin\xc3\xa4yttelij\xc3\xa4n\xc3\xa4, toiminut hetken aikaa koomikkona, sek\xc3\xa4 tuottanut musiikkia. H\xc3\xa4n opiskeli Arizonassa musiikkia Scottsdale Community Collegessa, josta Lang valmistui vuonna 1988. T\xc3\xa4m\xc3\xa4n j\xc3\xa4lkeen h\xc3\xa4n muutti Kaliforniaan opiskelemaan Musicians Instituteen kitaran soittamista._NEWLINE_Valmistumisensa j\xc3\xa4lkeen Lang esiintyi elokuvassa Upporikas, rutik\xc3\xb6yh\xc3\xa4 vuonna 1991, jonka j\xc3\xa4lkeen h\xc3\xa4n teki ensimm\xc3\xa4isi\xc3\xa4 \xc3\xa4\xc3\xa4niroolejaan vuonna 1993. T\xc3\xa4m\xc3\xa4n j\xc3\xa4lkeen Lang on tehnyt lukuisia \xc3\xa4\xc3\xa4nirooleja animaatioihin ja videopeleihin, kuten Digimon, .hack//SIGN, Naruto, Avatar, Crash of the Titans, Legion of Super Heroes, Batman ja Justice League: The New Frontier sek\xc3\xa4 Crash Bandicoot -peleihin._NEWLINE_Lang on esiintynyt laulajana ja kitaristina perustamassaan yhtyeess\xc3\xa4 LeXLangissa, jonka kanssa h\xc3\xa4n teki kiertueita Kaliforniassa ja Nevadassa. Yhtye julkaisi ensimm\xc3\xa4isen levyns\xc3\xa4 vuonna 2001. H\xc3\xa4n tekee my\xc3\xb6s mainosjuontoja ja toimii televisio-ohjelmien kertoja\xc3\xa4\xc3\xa4nen\xc3\xa4. Lang oli muun muassa Playboy video calendarsissa kertoja\xc3\xa4\xc3\xa4nen\xc3\xa4 2000-luvulla.'